આણંદ સ્થિત ઇન્સ્ટિટ્યૂટ ઓફ રૂરલ મેનેજમેન્ટ(ઇરમા)માં હરિયાળી જળવાઇ રહે સાથે પ્લાસ્ટિક મુકત કરવા માટેના પ્રયાસો શરૂ કરાયા છે. વિશ્વ પર્યાવરણ દિવસની ઉજવણી અંતર્ગત બુધવારે કેમ્પસમાં ૩૦૦ જેટલા વૃક્ષના રોપા રોપવામાં આવ્યા હતા. તેમજ કેમ્પસમાં પ્લાસ્ટિકનો ઉપયોગ બંધ કરવા અને જો પ્લાસ્ટિક ઉપયોગમાં લેવામાં આવે તો તેનો રીયુઝ કરીને પર્યાવરણને નુકશાન ના પહોંચે તે બાબતનું ધ્યાન રાખવાનું નક્કી કરવામાં આવ્યું છે.